Aniciamos una nueva estaya de publicaciones n'asturianu, dedicaes a la nuesa cultura y tradiciones. Cola collaboración de Xuan Miyar
#000001
Estaya de publicaciones n'asturianu, dedicaes a la nuesa cultura y tradiciones. Cola collaboración de Xuan Miyar
#000003
Coles sos alcordances infinites de la Villaviciosa hermosa y, que tantu sienten, algamaes nes solombres fonderes nel Parque la Ballina, nesos bancos enllenos d'homes enteros, con hestories cuntaes y otres tantes guardaes y faciendo remiendos nos corazones con alma d'aneyu galloleru, poro, cola aguya torcía... d'albarderu.
#000016
Raxao, perico, prieta y regona.¿Qu'hai tres el sombreru?.
#000018
Cada casa tien una historia y queremos facela cuentu, enantes d'escaecelu, cuéntamelu. Hestories nun cuntaes y d'amor polo nuestru. Esi sombreru ta fechu pa equí, pa ónde quería, amás de la merecía dedicatoria, traxo les mazanes rodando pel camín afayáu de l'ayalga maliaya.
#000022
Reflexes a tolos vientos l'alma de la idea primitiva na Plaza del Sr. Fernández y ufiertes coles manes firmes la sereta enllena del frutu del pumar vendíu y nós, a l'algame pel futuru al serviciu del presente prietu pol frutu del nuestru conceyu.
#000026
El tiempu nun cambia'l tiempu, namás les hestories, cuentos y lleendes y si dalgún día te facemos falta, nun llores, dimos qué sientes.
#000029
Nun hai espaciu nin pa dir al Xin peles atapeceres, malpenes tien tiempu pa les sos xeres, masque na so mente, agora más fuerte, nun escaeza a la mocina deseada y nagua que llegare ́l día de compartir el botín, xube al desván a mirar la rasera, debaxu la teya tien les perres na fardela.
#000049
Elvira la vecina, dalguna vegada tien de pidi-y daqué, hai qu ́abonar el güertu pequeñu y pidi-y un carrín de cuchu. Comu otres veces Pepón echa-y un gabitu, agora Elvira ye más consentidora y xenerosa, da-y pena de velu trabayar munchu y sólu, dexa que lu acompañe ́l Rin.
#000050
Perende apaez Lena, baxando la cabeza, colorada, enfila pa Pepón, avezáu a que nun-y de la cara, ta estrañáu, cola boca pequeña camienta a ver cuando puede echa-yos un gabitu, el padre ta malu y élla nun ye quien, nun d ́abastu.
#000051
Yera naquellos tiempos, cuando un mozu que se llamaba Xosé y que tenía fama de malu, enredosu y retrucón, nun lu queríen munchu los vecinos, andaba tol día ensin facer nada, col gomeru nel bolsu tirando piedruques a los gatos y buscando perros p ́amarra-yos una llata nel rau. Nun paraba en casa, nun tenía una peseta, nun-y daben nada, el so pá gastábalo tou en vinu y nun lu quería ayudar. Yera so madre, la única que s ́esmolía por él. Yera un rapaz al que-y gustába muncho una mozuca, peru ella nun-y facía dengún casu, entós, él diba a vela ensin que naide lu viere, caleyando escondielláu, tolos díes que podía diba l ́atapecer, peles caleyes pindies a la so casa y xixilábala dende afuera, peles ventanes con procuru, nun dase a ver, cuando toos de la familia taben dientro.
#000071
Un día de sópitu, él taba tres el pogollu del horru, ve al pá de la moza salir de casa y entrar nel corral y zarrase dientro, al mozu paeció-y mui raru, allégase con curiáu a la puerte ́l corral y per una resquiebra ve al home meter dalgo nun furacu nel muriu, tres les vaques y tapalo cola mesma piedra. Alguarda un cachín y cuando ́l paisanu sal y entra en casa y s ́apagaron toes les lluces, cavilga... yá tán toos na cama. Entra nel corral a palpu y prende ́l farol qu ́hai na entrada, antainando, quita la piedra del muriu y garra lo qu ́hai dientro, una saca con munches perres.
#000072
Depués de munchu tiempu, mandaren-y dir trabayar a la casa la mocina y conociéronse meyor, anque ́l padre de la moza nun la dexaba falar con él, entós comencipiaren a vese a escondíes. Xoxé vivía solú y fueren faciéndose amigos, depués de tiempu ella tamién quedó sóla na so casa, Xosé perarguyosu nun sabía qué facer pa da-y gustu y, entrugó-y...
#000074
Caleyo tornando a casa despaciquín col enfotu d ́arrodiame de la mio realidá; ando pela vera ́l ríu y paso xunto a la pozona la presa ́l molín, güei escaecía comu la canal y estrozada peles corrientes, sentéme un poqueñín a remembrar la maxa d ́aquél día cásique l ́atapecer, día de povisa, d ́angazu y sudu, pa esfrutar la soledá de bañase en porriques como tenía ́l vezu, a estes hores... ¿quién me va ver?, cola corriente selequino y l ́agua fresquino esfruto mirando ́l claru l ́agua, de sópitu siento comu un ruidín, dacátome que dalguién ta perende y xixila dende ́l matu a la vera, miro bien al rodiu, nun foi quien ver quién yera, esmolíu toi y seguru que yera ella, fágome un piñu y asomo namás la cabeza, depués d ́un tiempu d ́espera voi salir del agua, vístome y xubo al Xin con procuru pela caleya, con un nome grabáu na mente, Lena; la neña, pa min estirada, que siempres m ́aforró na escuela la mirada.
#000089
Sentaos al rodiu la mesa Pepón mira la muyer y a los sos fíos, ruempe les cadenes del so recuerdu, la vida camudó enforma, tien la familia que suañó de neñu, nun pierde ́l tiempu nos sos recuerdos mirando a los neños, que se piquen a pataes per baxu la mesa, - Vaes dir pal cuartu a pensar y ensin cenar, diz-yos so ma.
#000096
Faciendo un exerciciu testerón métese baxu ́l mugrientu cobertor, mientres so pá sigue aporroneando per baxu, nel pisu ́l so cuartu.
#000102
Yá cásique nun se ve nada, les lluces de los focos del camín xunto a casa yá quedaren lloñe, equí nun allumen nada, Elvira llama ́l perru cola voz baxa, acabante oílu goler pel suelu y depués d ́un ruidu raru tres el matu pon l ́antena, xube ́l brazu comu si mandare callar al silenciu y nun siente nada. Cola boca pequena llama al Rin sele. Rin, Rin, el Rin nada. Pela caleya escura anda de contino hasta llegar cerquina d ́una casa, nel Xin. Tien el focu encesu, alguarda un pocu, per un istante paez-y que se mueve daqué, comu una roceana solombra so l ́horru, peru nun ye quien acolumbrar nada. Rin, Rin... torna tres una última güeyada... cavilga, el Rin tornó sólu. Col pasu aceleráu anda ́l camín de güelta pa so casa.
#000111
-.¿Verínme allegame a esa casa?. De repente siente correr tres de sí, -.¿Ú tabes Rin?, afalágalu, nesto ́l perru da la güelta a tou meter, Rin, Rin, Rin... síguelu y llámalu camín enriba hasta que s ́atopa de sópitu con Pepe, acompañáu del Rin. Qué sustu lleveren los dos.
#000112
Ta sollerte Elvira, el perru lladró cuando pasó Pepón ensin gorgutar delantre la so casa. Güei Pepón tornó un pocu más tardi, velu pasar, baxando la cabeza, con disimulu.
#000117
Llealtá, ye ́l palpu nes cais de la Villa, ye ́l gabitu pa conocemos y queremos como sufridores ensin copes nin campeonatos, el premiu ye ́l purgatoriu, baxar y xubir la pasera pa llegar al premiu, salir del infiernu.
#000135
Vamos enriba mozos, xube Senín y Anzarda cambiáu de banda, centra cola mala pata, entra Enrique con tou, que la remata.
#000136
Rescampla ́l sol penriba la valla, semos importantes na categoría nacional, el rival ye un equipu de capital que llega a la Villa dándose méritu, xube l ́espiritu, polos goles que metimos y nun mos metieren, calientes salieren.
#000137
¿Ónde tan los Lleales?, onde ta Ramón, na so soñada, onde tan les alcordances de la torna ́l purgatoriu, con dignidá bien puestu nel suelu, viaxando nun xergón de ñubes penriba Les Caleyes, nel llímpiu cielu.
#000140
Equí toi, rescamplando, afitáu na parede pero naide repara en min, confórmome con mirar la fonte, arroncháu, de frente, acariñáu namás pol vientu, alendando ignorancia nesti puntu d ́alcuentru guapu p ́aselar. Xúbeme la carga emocional de conocer onde toi, mirando la xente cruciar la placina, encandilaos, colos güeyos risueños sabiendo que tan nel so cielu, tando na Villa hai qu ́andar orgullosos y presumiendo pel Güevu y mirando cómo s ́esmenen les banderes de la Casa ́l Conceyu.
#000142
Ráspienme les miraes dacuando la xente agüeya ́l reló, cuantayá cola campana muda nel campanariu qu ́adorna l ́olvidu. Con dignidá, miro col güeyu de la cabeza de la izquierda les moces y mozos d ́esos bailles de los domingos, dalgún concursu de bolos y cantares de tonada y de la reciella xugando y, un día de cutu, alguardando emocionaos polos chochos que-yos tiren, un 5 de xineru.
#000144
Col güeyu de la cabeza derecha, miro la mocina xunto ́l carrín de los xelos, la mio cómplice, trabayadora callada, dende tiempos de la carroza d ́aquella manzanona, cavilga y cavilga los mesmos pensamientos, estremando la rellación d ́époques en blancu y prietu y remembrando los fechos que nun coesistieren nel mesmu tiempu. Díes grandes p ́arrodiar el pilón col grupu la Danza y, pela tardi, ve separtase la xente col rictus roceanu, dexando pasar les autoridaes bien enchipaes, pa entrar na Casa ́l Conceyu. Con traxes d ́asturianu, ente cures y autoridaes, enfotaos, los mozos entamanen el llagar, el duernu y los mayos. Va alterándose la mocedá, mozos y moces mírense de regüeyu, va comecipiar la romería, entama ́l baille y saquen a baillar aquella neña vergoñosa, que ta colos padres, dixo que non, dio-y cosa.
#000145
Entren a la Plaza pela puerta que tien les escaleres gastaes, echando una mirada pa los bancos corríos, anden pa onde tienen los sitios acutaos, ensin tar marcaos.
#000150
Dieciseis columnes de fierro xixilantes, enllenes d ́hestories y amiradores. Pegoyos tan derechos y altaneros como ́l primer día y tan mudos como siempres, sabedores de tolos marmullos y piquilles qu ́asoceden nesta casa de toos qu ́amira pa dientro y pa fuera peles cuatro puertes que guarden la conocencia de tolos naturales que son y otros que non, d ́esti conceyu, nun hebo ún que nun cuntare. Casa onde bien mos afayamos, como casa ́l pueblu que ye y, per onde pasamos toos, pero esta ye la más grande. La casa de la xente qu ́equí se fizo vieyo, atalantando ́l so espíritu y remembrando lo nuestro.
#000151
Hestories de necesidá, de charres y vezos. Hores d ́espera de fríu y priesa, con esmolición, hai que facer los recaos y entá nun salieren les perres. Güei malpenes se vendió ́l galipu fabes y un copín de patates, llevaren les ocenes de güevos encargaes y tovía ta ́l pitu nel paxu espatexando, coles pates amarraes, ensin poder glayar.
#000153
Cantábrico que dibuxes el llitoral cola navaya afilada, ficisti de puerta pela qu ́entraren cultures, pueblos invasores, náufragos y reis. Cantábrico, coles puertes y ventanes abiertes peles qu ́escaparon suaños a borbotones. Yes l ́horizonte de los suaños afogaos que llevó l ́aire lloñe metíos nos nubarrones. Dístimos aliendu dende ́l to balcón y a veces solana onde miramos na llongura ensin ver el llinderu, cola fondera imaxinación reflexao nel to espeyu.
#000165
Campanes, l ́arume de les sidreríes, claveles colloraos, musica de gaita y l ́algarabía de la reciella d ́esta Villa que col pulsu aceleráu mos lleva. Atapez.
#000172
Sele col últimu volador, peles cais y pela caleya atristallada onde nun llegó la candanga, ensin gana, tornamos pa casa. Allantrones, oímos una risotada.
#000174
Yá ta la marea alta, coles piernes colgando ta sentáu na panda ́l puertu El Puntal pegando colos calcaños y compasiando ́l golpe escontra les piedres del muro. Nun s ́atopa pa llegar a casa de la so güela col sofocu que van pasar, ye un d ́esi momentu murmiu que nun deseya, emperu, la so güela yá paso por ello, lo mesmu que munches madres del pueblu. Sabe que ta pa comicipiar la marcha ́l barcu pequenu que lleven tol día cargando nel cargaderu de la Espuncia, ve como sal fumu prietu pela chimenea, tien qu ́arrancar, va baxar la marea. Tolos homes que taben trabayando na escollera na canal yá lo dexaron, anque entovía queden delles hores de lluz. Acércase ́l barcu dexando un fedor a fumu de carbón pela ría, velu pasar y cómo pasa pela barra perdiéndolu de vista na mar, la mar, la mar... Güei tien dalgo que facer, nun se axuntó colos rapaces del pueblu, cola cabeza n ́otru llau y faciendo alcordanza de lo que más-y presta, cuántes veces crució la ría a nadu cola marea baxa, cuántes navayes garró en Misiegu y entrúgase si tornará dalguna vegada enantes qu ́escaeza ónde guardó la varilla ́l paragües de piescar. Nerviosu enfila pa casa de la so güela y al pasar xunto a la Ilesia nun dexa de averase, cuántes veces xugó al rodiu d ́ella, cuántes veces s ́escondielló no más enriba que pudo nel texu xugando a la maya. Güei pue que seya l ́últimu día. Recueye too lo que trae l ́aire d ́esa alcordanza. Hermógenes Luís, con quince años, cuando llegó al pueblín y a despedise de la so güela, yá sabía que nun iba ser cenciellu.
#000176
Cuando llega a so casa, so pá Crisanto, ta dando de beber a los gües y so ma Luisa, yá los tenía cebaos, güei dio tres viaxes, tuvo ́l día bien aprovecháu, mañana tempranu salen pa Xixón, va ser un de los pocos díes que nun va carriar. Llevantáronse ceo, so ma yá lo dexó ayeri tou entamáu, una maletina nueva cola ropa y tolos papeles que precisa pa embarcar, manda a Luís que quite la pelusa de la barbadiella y del bigote, qu ́estrene la navaya d ́afaitar que-y mercó enantes de guardala metía nuna saquina col xabón y la brocha, de xuru que dende agora la va precisar.
#000182
El 8 d ́Abril de 1925, nuna xarré d ́un caballu y con otru rapaz de la Villa salen pa Xixón, malpenes se ve. L ́otru mozu despídese de so ma y so pá na Oliva, qué momentu de tristura, camín de Xixón y ensin dexar de mirar tres de sí, espurre l ́última vegada ́l brazu enantes de perdese na escuridá. Nun hebo más pallabres fasta llegar a lo más pindiu, a Luís yá sabe lo que-y espera. - Los homes vamos subir andando, Luís echa una mirada pa la Villa dende Vistallegre, apenes pue ver nada, comicipia alborecer. Pa mediu día llegaren al Musel. Qué baruyu xente, ablucaos col barcu, tan curiosu enxamás lu vieren. Hai una fila de más de cuarenta mozos y dalguna moza pa embarcar, Luís ye ́l más pequenu, tamién taben a despedilu los güelos de Granda, vivió con ellos un añu mientres tuvo d ́aprendiz de macánicu en Xixón. Confundíu nun atina a nada. So pá cola maleta, so ma y so hermana nun se separten dél, toos en fila fasta la rampa de madera... Entovía tan cargando carbón y metiéndolo na bodega, mientres sal fumu negru pela chimenea y fumu blancu per otra más pequena.
#000183
Yá ta ́l barcu saliendo a la mar rumbu a Vigo, depués de baxar al cuartu, dexar la maleta y conocer a dellos compañeros sube pa cubierta, lloñe, ve pedreros y Xixón. Depués del atragantón de la despedía nun se dio cuenta onde ta metíu, pa esguilar pa la cubierta llevo-y un peazu.
#000184
Queríos padres y hermana: yá llevo unos díes en Buenos Aires, nun ye nada como yo imaxinaba, fai munchu frio y munchu traxín de xente. El viaxe foi mui llargu, paémeque arruiné, comí pocu y nun me gustaba nada, asina y too, nun tuvi tiempu d ́aburrime con tanta xente, había de too, la mayoría bonos. Yá toi na casa, acoyéronme bien, como a los sos fios y yá toi faciendo dalgo de trabayu, de mecánicu nun me quieren entovía, camentáronme qu ́hebo deprender más, pero sé facer más coses y fágoles. Alcuérdome muncho de vós y lo qu ́atristalló la despedía, camiéntovos que toi perbién, lleei la carta a güelina y que nun te triste, que se curie como vós, como tamién equí lo fago yo. Alcuérdome muncho de la Villa, estrémase muncho de Buenos Aires. ¿Pá, yá acabaren d ́enanchar la carretera a Viñón, yá pasen los camiones cargaos, entovía pués siguir carriando carbón? Un abrazu del vuesu fiu y hermanu y tamién pa güelina, mandaime les cartes a la direición que pon nel sobre. Siempres el vuesu fiu. Luis.
#000187
Principiando ́l sieglu XX, Crisanto, un mozu de Granda, Xixón, llegó a la Villa a trabayar de carreteru con un home que carriaba, carrió la piedra pa la obra del Ayuntamientu de la Villa y dello pa la escuela de Seloriu y tamién carriaba carbón, tenía tres carros y siete gües, carriaba dende la mina de Viñón fasta ́l cargaderu de la Espuncia, tolos díes xuncía dos o tres pareyes y facíen dos o tres viaxes caúna. Crisanto acabó casando cola fía del amu y darréu quedóse col negociu. Dende va unos años, 1919, qu ́Antracitas de Viñón trespasaren les sos propiedaes a Minas de Cabranes S.A., abriendo ́l sistema de tresporte a tolos carreteros que pudieren dar viaxes, tolos díes bien tempranu yá facín filera nos cargaderos de Viñón una montonera dellos teniendo qu ́esperar na fila y facer turno, cada día tenín menos tiempu a facer viaxes, mientres baxaben los precios. Al mesmu tiempu que Minas de Cabranes modernizó la esplotación, iguóse la carretera fasta la Villa y meyoróse ́l puertu d ́El Puntal, col enfotu de que ́l carbón tresportárase en camiones pa cargalo en barcos más grandes, n ́El Puntal, lo que supuso una torga perimportante pa los carreteros de la comarca, teniendo qu ́entamar otres actividaes, dalgunos cambiaren los gües por vaques o pa dedicase a otres xeres estremaes. Crisanto siguió col carbón mientres pudo, tamién con piedra, madera, mazana, too lo que-y saliere, agora nun tien munchu futuru nesto, depués de llargar el so fíu pa la Arxentina y manda-y bones noticies d ́ellí, entama mercar los gües y embarcar cola so familia, yá nun queda naide que lu amarre na Villa, tampocu en San Martín del Mar. El so fíu ye quién lu llama pa la Arxentina, esmolécese, pon munchu procuro nello.
#000188
Hermógenes Luis allégrase enforma cuando llega la carta cola noticia de que so pá, so ma y la so hermana entamen embarcar pa con él. Lleva tiempu n ́Arxentina faciendo munches coses, ganándose la vida no que-y peta, vive l ́aventura, yá nun ye ́l neñu que llegó, ye ́l mozu asturianu ensin perda d ́identidá, suaña con la Villa, el verdín, la so mazana, la comida, l ́orbayu, los sos collacios y la so ría cola borrina... Namás que pue va ver la mar.
#000189
Sos padres, cuando llegaron a Buenos Aires vivieren con él en Murriondo fasta que camudaron toos de casa a Bella Vista.
#000191
- Qu ́allegría oyilos d ́esi mou falar. Ai, la mio Villa que lloñe ta.
#000192
Toos s ́afanen nes sos xeres como trabayadores que son. Depués de llegar a la Arxentina, sos padres, entovía tuvieren cinco fíos más.
#000193
Sicasí, Luis ye un home fechu coles sos cualidaes, exerció de padre de los hermanos más pequenos pola diferencia d ́edá. facedor de munchos oficios, chigreru, comercial de vinu, mecánicu, tresportista y un pocu aventureru, colos sos raigaños, piensa nel so verde, nel so mar... entemez la vida de neñu asturianu y d ́adultu arxentín y con señardá. Luis enxamás s ́esmoleció por iguar papeles, nin pidió la nacionalidá nesa nación d ́acoyía pa exercer drechos, nunca nun quixo dir a votar. Pa qué votar si n ́España nun se vota, cabilga.
#000194
Coles sos aventures, amores y desamores. Una muyer y un fíu que a la fin llevó-ylos el vientu y güelta a comecipiar. Depués de munchu tiempu cortexar y dos güeltes en moto pela Arxentina, pudo dir a México pa poder volvese a casar a l ́algame de la felicidá.
#000195
Pasa ́l tiempu y Clau suaña, suaña que viaxa. Depués de media vida entrúgase que sedría de la casa de so bisgüela, del pueblu y de los collacios de so pá, siente Asturies y siente enforma que so pá y sos güelos enxamás pudieren tornar. Llega payares de 2017, llogra ́l pasaporte español, nun pue desplicar con pallabres lo que siente cuando-y lu dan. Vase al puertu de Mar del Plata, sentáu nel muro, los mesmu que cuando yera neñu, colgando les piernes y compasiando los golpes nes piedres del muro colos calcaños y cola sorisa na cara, amira la mar.
#000198
Llee, mira videos, mapas, Google Maps, redes, yá conoz Asturies y la Villa. En Mayu de 2018 fai avíu pa entamar, el so viaxe va ser mui distintu del de so pá, trece hores d ́avión, agora ensin duldes. Esnala, trece hores de palpu fuerte nel corazón, llee y mientres-y cae ́l llibru de la Hestoria de Villaviciosa na cara, duerme y suaña, como ́l rei Carlos I llega a Tazones, pero ensin séquitu y nadando, naide sal al so alcuentru, anda y cuerre pela carretera, sabe que ta cerquina de San Martín del Mar, t ́ablucáu colo que ve, anque conozlo peles semeyes, abellúgase nel pórticu la Ilesia y siente la maxa ́l texu, onde so pá xugó colos sos collacios al cascayu, la piesca y la maya, onde ficieron engarradielles y-yos cuntaron cuentos y lleendes, mira ́l cementeriu onde de xuru tien a sos bisgüelos, caleya buscando una casa que tea un ventanu onde se puea ver la ría, la que tien un cuartu onde a so pá-y cuntaben un cuentu mientres lu acucaben de neñu.
#000199
Caleyando ́l Cualmayor atopeme con una bruxa antroxada de curuxa.
#000204
La bruxa sabe too lo qu ́asocede pel pueblu. Allúgase onde meyor-y peta, nos carbayos, na tilar, nel aleru ́l llagar, nes encines y lo que nun vía élla dicín-ylo, que pa eso tenía daquién: el raitán, la rata ́l siestu y pela nueche l ́esperteyu...
#000208
Nel pueblu facíense sestaferies pa delles llabores. Melín enxamás faltaba, prestába-y muncho xuntase pa les andeches y por mor de la so gracia, dende que nun vien, échenlu abondo en falta. Tou ye fachenda, tou ye chancia, muncho trabayu y arrodiáu de xente vieyo, mui candial colos sos güelos, ye lo qu ́hai na so casa.
#000210
Yera bonllegáu a casa Carmina, emperu los sos pas enxamás los dexaben solos. Sicasí, ponín-yos dalgo pa facer: escoyer fabes, esgranar maíz... el casu yera tenelos ocupaos. Melín, dacuando tenía, siempres-y llevaba dalgo a Carmina: galletes que facía la so güela na forna, diba garrándoles a poqueñínos, ablanes, nueces y en tiempu delles, zreces. Pa que nun-y lo vieren los pas de Carmina, enantes llegar, dexábalo nun furacu que tien el carbayu enbaxo, cerquina la casa. Esfruten enforma xuntos y falen muncho de lo que-yos esmuel, los sos mieos, les guerres y, sobre too, el so futuru. Mentanto, mírense a los güeyos, afalagándose y palpándose les manes ensin dexar de facer ruíu.
#000218
- Non, Carmina, mañana nun vengo, la selmana que vien, de xuru.
#000219
- Mañana nun escaezas mirar nel furacu ́l carbayu.
#000223
-Que guapa ye Carmina, ai... Si pudiere tar perhí tol día, qué prestosu sedría...
#000228
- Facer... facer nun fago nada, namás que pasalo perbién y xixilar. Conózote, fuisti ver a Carmina, ayeri llendasti les vaques nel re, güei tuvisti cavando tres la casa y cuchasti na güerta. Selo too. Agora vas con priesa, tienes que llevantate tempranu, perque a to pá nun se-y escaez que tienes que catar... A nun ser que quieras dir a un llugar mui guapu, onde hai daqué que de xuru te va prestar.
#000233
- Esi llugar tan curiosu... ¿Ónde ye?
#000234
- ¿Ónde mos quedamos, Pepón?
#000243
Nun saben qué facer y entamen dir a buscalu pel tou ́l pueblu. Xuben pelos praos hasta ́l llanu, caleyen pa la Quintana y Toroyes, depués baxen pa la Vega y los Casares, peguen la vuelta pal Fongabín y pela cuesta hasta les Tarandielles, xuben pa La Pría y l ́Oteru. Naide sabe nada, naide lu vió. Entós baxen a Mestres y pela vera ́l ríu fasta ́l molín Nuevu, ta xente moliendo, tamién entruguen, pero naide sabe nada de Melín. Dende esi momentu cuérrese la voz pel pueblín, desapaeció Melín y naide sabe ónde ta.
#000260
Mentantu, el diañu cuenta-y hestories del pueblu, cuenta-y lo qué fai y per ónde anda. Diz-y a Melín que yá nun sabe los años que tien, que yera vieyu cuando ñació ́l so güelu, que-y paez que tien polo menos doscientos.
#000261
Sigue pela caleya, so ma lleva les vaques a beber al ríu y mételes nel prau. Dexa la guiada dientro, echa los reyones y torna pa so casa. So pá saca ́l cuchu del corral y la so güela lleva nel mandil unos garabinos pa prender el llar. Cuando llega ma a so casa, diz que va dir a La Pría y enfila cuesta enriba llevando una vela que va a poner na capiella de Santa Llucía. Quédase rezando un poqueñín: "Santa Llucía, Santa Llucía, fai pa que venga lluéu Melín, meyor güei qu ́otru día". Santíguase y fai una promesa a la Virxen.
#000265
Yá llevantó ́l sol. Melín quier al so pueblín, curia y xixila, escuéndese nos matorrales y en sítios bien tapaos y dacuando va dalgún llau sonsuaña un animalín.
#000268
Alcuérdase no que-y deprendió Pepón: "Tienes que facer enriedos, escuender preseos, cambiar vaques de praos y los burros y pollinos nes cuadres del vecín". Cómo-y presten les engarradielles ente vecinos. Siempres ta cuando alcuentren el pollín pastiando nel prau del vecín y dacuando fai daqué, t ́atentu pa tar perhí.
#000270
En la so familia nun perdieren la esperanza y pela nueche recen el rosariu y depués de cenar vanse pa la cama lluéu, yá nun tienen gracia de xugar a les cartes como teníen de vezu. Depués del rosariu falen de Melín y alcuerden dir a la Villa a ver si dalguién sabe daqué y dar cuenta de la falta de Melín.
#000271
Bien tempranino Delmira entama escapase a entrugar a casa Carmina, depués de facer les llabores y almorzar arranca pa enriba. Pasa ́l ríu por Mestres y xubiendo la cuesta, a la vera ́l camín, atopa ́l farol.
#000273
Al diañu, agora présta-y andar pela nueche pel pueblu y anda pelos sitios qu ́enantes nun conocía, peles fontes y pelos montes. Cuántu-y presta ́l Cualmayor, la fonte ́l pidal en Maniel d ́arriba, la fontona, el pozu ́l barcón nel xagual y abellugase na paré ́l viciosu. Asitiáu perende y cabilgando cómo facer lo que-y deprendió Pepón. Pero a la fin, siempre curia a los de casa de so. Güei Delmira garró unes velines caleya pela Quintana camín de Toroyes...
#000281
A Mel yá-y dura, nun acaba llegar Delmira, yá atapez y entama dir a buscala caleyando pa l ́Oteru, alcuéntrala nel llanu y tornen xuntos pa les mecedures, al pasar pela cruciada les caleyes pa la Cotaraxa y La Pría, Delmira garra les madreñes que dexó metíes na sebe y baxando pel re Delmira zarapica, Mel anda voláu y gárrala pelos cadriles, baxen garraos ensin dicir nada, Mel caleya mui pensatible, cuántu tiempu fai que nun la garro pel cadril, mirándo-y con tristura la cara..
#000286
El paisano que llama ́l ganáu espiértame, ensin saber ónde toi entovía, miro la rodiada...
#000297
Siento ́l pitu la furgoneta ́l xeleru pela Vega. Pensatible torno pa la mio casa, pel camín nun quito de la cabaza ́l mio suañu.
#000300
Pasaren munchos años y nel pueblu escaeciose que desapaeció un mozu, naide fala d ́éllo. Na casa les mecedures vivieren otres families pero agora nun queda naide nin queda casa. Na memoria ́l pueblu sábese qu ́ehí vivió xente.
#000301
Na soledá de la nueche ensin lluna, l ́esnalar l ́esperteyu nel valle onde nun pega l ́airón que vien del nordés, enriédense los suaños de la mio mente confusa pela fonte ́l misteriu d ́esti pueblín, que naide pue escaecer y amorosín y mañana cuando toos nos llevantemos miramos la rodiada y enllenámonos de la maxa y de la hestoria del nuestru milenariu pueblu.
#000302
Home, nun mos viemos dende setiembre y nun voi dexar nada en papu y vas tener qu ́oyime, fai tiempu que nun sé nada de ti y manca, espero tener la oportunidá de pidíte esplicaciones y tu de dame les tos razones. Alcuérdome dellos planes que ficimos y quedaron pendientes pa cuando torne a Madrid. Si, escríbote, nun fai falta que diga ́l to nome, namás que lleas un pocu yá sabes que ye pa ti, ún al qu ́alcontré nuna cai y del que tuvi la suerte de faceme collaciu, aquél que taba siempre dispuestu y afayaizu y collaciu de los de so, entamamos l ́amistá y demostrasti que ties un corazón más grande que tu, regalando xenerosidá y tiempu. Ficisti de guía, ficisti qu ́ún siéntase atopadizu na to compañía.
#000304
Asina pasamos díes xuntos dando ́l paseín peles cais averaes a to casa y, voi dicítelo, cuantu me prestó la to reacción cuando ́l xueves esperéte al salir de misa, prestóte tantu como a min, cola to cara de plasmu y garrándome pel costazu ensin disimulu y pasiando peles cais pa la to casa. Falamos muncho como siempre nos llugares más afayaos onde tuviemos los momentos más íntimos de la nuesa amistá, teníes güeyu pa escoyer los sitios perfeutos onde paez que tabes en paz col mundu y sentaos de frente, onde mirase a los güeyos pa falar yera lo más natural p ́amosar l ́afinidá.
#000305
N ́Uviéu añu 1957, acaben d ́operame d ́anxines y toi na casa de la tía María, yá fai 80 años y les sos fíes regalaron-y pel so cumpleaños una edición de los sos rellatos, poesíes y dedicatories escrites n ́asturianu y castellán, les que nun taben asoleyaes, too lo qu ́alcontraron, pa élla yera tan cenciello escribilo como perdelo. 150 exemplares que yeren pa regalar ente la familia y allegaos. A la so sobrina, mio ma, dio-y ún, esti llibro caltiense en casa de ma dende entós.
#000309
De los tres díes que tuvi perende alcuérdome de dellos aspeutos que nun conocía, el gatu d ́angora, de un aparatu colgáu na paré y tamién que la tía María falaba igual que nós, namás falaba castellán dacuando lo facía mirando pa la paré pel aparatu negru.
#000311
Facía 10 años que taba xubilada, foi maestra en dellos pueblos: Cabranes, Cuideiru y tamién n ́Uviéu, collaboradora del diariu Rexión y conferenciante na Escuela de Maxisteriu. Nun se-y conocen alderiques nin posicionamientu políticu. La comunidá educativa, a la so reconocencia, dio-y el so nome a una escuela de neños pequenos n ́Uviéu: María Balbín.
#000312
De les tres o cuatro vegaes que tuvi na so casa nun escaezo ́l gatu, l ́aparatu prietu, los cuentos y l ́abrigu azul con botones mariellos con ancla que mercó pa mín, la osa Petra y el llibru... que lleía dacuando taba malu na cama, como toos los hermanos de mio, yera ún de los dos o tres llibros qu ́habÍa na mio casa de lleer y l ́únicu n ́asturianu.
#000313
Ta la casa metía nel monte y pa llegar, hai que dir por caleyes cuestes y bien zarraes con
#000319
nun oteru y tamién rodiada d ́árboles, dende ellí vese tola vega y l ́aldea.
#000321
Xuntáronse dellos rapazos y entamen a dir a golifar, cuando s ́averen a esa casa mui
#000322
xemes en cuando, namás que pa dir al molín, cuantu misteriu, apenes semen ná na so
#000326
aldees y camuden de pueblu en pueblu, unes vegaes baxen al de so y tienen vezu de dir
#000329
N’esto, sal de casa una muyer.
#000338
Depués del sustu la caleya, baxa pala so casa. Miráu dende equí que guapu ye ́l mio
#000351
pueblu. Sabel ta contenta y enfotada que va camudar la so suerte...
#000352
Los tres neños anden drechos pala antoxana onde Ricardín pica unos garabinos de lleña.
#000353
Ricardo asiente cola cabeza, ye de poques pallabres y entovía ta confundíu.
#000358
Los guah.es siguen col plan, quieren ver a so ma, entamen la manera d ́entrar na casa.
#000359
Entren na casa cola lleña y Ricardín tres d ́éllos.
#000363
Los neños ponen la lleña enriba l ́otro y entruguen si traen más, mentantu qu ́Andrés
#000372
Enriba la mesa hai una fardela con maíz, tres la puerta ta una pita caldiando güevos y
#000376
hai un ventanu pequenu y una puerta a un lláu.
#000379
Segunda, que sal tres d ́éllos, yá ta na puerta casa tamién.
#000390
Nun dixeron más y tornen pal pueblu ensín atrevese a entrugar.
#000394
Baxen la caleya pal pueblu, falen de too, que si Ricardín t ́afatáu, la vieya qué rara ye,
#000397
Sabel xube de la fonte col calderu na cabeza, yá sabe que Ramón ta nel práu de la vega
#000401
col so pá cargardo ́l carru de pación, violu cuando baxaba.
#000402
Cuando pasa la sebe yá ta Ramón a la vera ́l camín.
#000407
Ensín parar, Sabel caleya pa casa cola idea de tornar.
#000411
Depués de char la partía queden pa xugar otru día.
#000425
¿Sentámonos ehí?, ¿falamos un pocu? -.
#000433
Candanguera ta la Villa nel somantu de Cubera, cúriala con ciñu comu si fora la so neña.
#000436
Pañen los mozos les mazanes, gárrenles d'enrriba que tan más sanes.
#000437
Llímpien el duernu y los mayos, pa facer el zusmiu pala Portalina, nagua per éllo, comu tolos años.
#000438
Tiren voladores y pela cuesta, xuben les gaites y el ramu pala ilesia, tres el ramu van neños y mozos, nel pescuezu amarráu, orgullosos, lleven un pañuelín moráu.
#000440
Toos metíos na cascarina, pa esfrutar la danza en silenciu y respetu a la so Santina.
#000442
Vive n ́un pueblu onde les cases tan separtaes unes d ́otres, a la so casa llégase por un camín que fina n ́élla y malpenes vese, ta metía ente sanxuaninos, lloreos, pumares, nozales, naranxales y el llimonal, praos y tierres de la mesma propiedá, un llugar onde rescampla la naturaleza. Ye ́l tiempu de los páxaros, ya ficieron los ñeros y Paco tien entamáu dir quitándo-yos un güevu cada día nos ñeros qu ́asistió. Na so casa les andarines tienen ún nel aleru y otru na cuadra, pero nun garra los güevos, los que más-y presten son los de pega, ñervata, cuervu y anda peles pumaraes xunto a los bardiales curiando los glayos, anque pa los de pega y cuervu hai qu ́esguilar muncho, t ́avezáu y esguila bien, a vegaes nun pue, tamién los de cerrica, raitana y bruxa, anque d ́éstos garra pocos, da-y pena.
#000444
Siguen los neños engarraos con grillu neciu y Paco llarga pol ganáu pal prau.
#000453
Paco garra un caxón de madera, pon un pocu de herba seco abaxo y una tabla enriba y déxalu na cuadra, va pa la güerta a la gueta de merucos, fai unes teñaces con un palín de madera verde pa cebalu, quita la tabla, el cuervu ta asustáu, nun abre ́l picu.... Nun-y pon tabla, dexa un sacu p ́enriba.
#000459
Namás llevantase l ́otru día, Paco va ver al cuervu, quita ́l sacu, ta enñeráu nel caxón y mira pa enriba, gárralu, ta calentín. Entruga a so pá qué-y pue dar de comer, nun quier los merucos. So pá camienta que va morrer, que ye mui pequeñu y cuénta-y cuando élli yera neñu y crió ún, cebolu con torta bien remoyáu en lleche, llueu yá comecipió a comer sólu y túvolu munchos años.
#000460
Paco garra a Perico y mételu na cuadra, peslla la puerte d ́abaxu y déxalu coles vaques, onde Perico anda baxu d ́élles y baxu los comederos col curiáu que precisa. Yá-y falta pocu pa esnalar.
#000478
Paco llévalu a xugar colos sos collacios cuando se xunten pol pueblu. Cuenta-yos que so pá tamién tuvo un cuervu y nomábase Perico, que sabía falar y tuvo na so casa munchos años fasta qu ́un neñu pego-y un peñazu col gomeru, al paecer, tenía ́l vezu de robar dalgo que seya brillosu, amosaba daqué pa escondiellalo al rodiu na casa..
#000485
Como tolos años na primavera entamen xuntar güevos de páxaru y dir a grillos, dellos tamién quieren garrar un cuervu pa crialu como ́l de Paco.
#000486
Un día pela mañana vieno a casa Paco un vecín, mui alteráu, cuenta que Perico ta sacando ́l maíz de la so tierra y nun fai casu de los espantayos...
#000488
Paco ensin facer muncho casu dixolo a so pá.
#000492
Tan los neños mui afanaos, toos anden a ñeros y guardando güevos. Pásenlo bien xuntándose ́l día que facen la merienda cola tortiella de güevos de páxaru.
#000494
Tolos diés trae un ramascu y failu garabinos y la so güela fai llumbre nel llar, la qu ́atiende ́l pote colgáu les calamiyeres o ́l cazu puestu nes trébedes. Caún tien su sitiu na casa. L ́estregal ye ampliu, amás de dellos preseos tres la puerte d ́entrada, tamién tien los enseres y muebles que precisen n ́aldea: la masera, el palancaneru, la espetera, el vasal y la tina de medera, pegáu na paré ta l ́escanu, delantre ta la mesa coles tayueles, tamién hai dellos riestros pel suelu. Los neños y los pas siéntese nes banquetes y tayueles, nel escanu, la güela y el güelu, nel so sitiu, xunto ́l palancaneru. N ́una paré ta la ferrada, onde cuelga la chocolatera y la caldera. Los murios nel requexu ́l tan prietos pol fumu ́l llar.
#000504
Yá van tres años que Rosina nun va al colexu, llee, escribe y sabe les cuatro regles, fai les cuentes, sos güelos y pas, malpenes saben firmar, anque si cuenten perbién les perres. Delles nueches Rosina llee-yos del llibru qu ́hai na casa, tamién reza ́l rosariu enantes de cenar...
#000506
Rosina ta esmolía, tien 16 años y quieren llavala pala capital, nagua perello.... Tando so pá na Villa entrúguen-y pola so neña, tan buscando una moza que precisen n ́Uvieu n ́una bona casa, a so pá paez-y bien, Rosina faise moza, qué va facer n ́esti pueblu... Camienta-y a Rosina que vaya a facer la preba, ye ́l so güelu quien nun la dexa, no-y paez bien y quier quita-ylo de la cabeza. So güelu entovía tien el mandu anque seya vieyu.
#000507
Rosina imaxínase n ́Uviéu, fai esnalar sos suaños de tar pola capital, ú tará, debe tar tres el cumal...., ¿pa dir caleyando cuántu tiempo llevará?.... diré na camioneta como foron una vegada míos pas.
#000508
Depués de cenar entama Rosina falar col so güelu:
#000510
-anque seya pa trabayar naguo dir güelu, equí nun quies poner la lluz, güelina entovía fai la llume nel llar, tampocu quies poner la cocina de fierro, n ́Uviéu hai lluz nes cais y cocina carbón y lluz nes cases, voi trabayar con procuru, voi dir a misa a la Ilesia de San Xuan y pasiar peles cais-....
#000514
- n ́Uviéu hai munchu pa ver, el parque San Francisco, fontes perguapes, pues dir a pasiar xunto la catedral, La Escandalera.... fadrás coyacies, conocerás muncha xente y deprenderás-
#000517
-pá, dacuando teas que dir a la Villa fala col señor, que voi dir pa Uviéu-
#000520
So ma sentada n ́una tayuela amira pala paré, nun quier dir escontra Pepe, duel-y, paez-y mui neña p ́andar pol mundiu, anque como diz Pepe, tien qu ́aprender. Cae na cuenta que pa dir pa Uviéu hai que llevar ropa, entama dir a la Villa a mercar teles pa face-y dos vistíos y zapatos a Rosina. Merca una meletina, entama l ́equipaxe.
#000525
Voime ́l llunes dixo Rosina. Llevántense tempranu, na casa naide diz una pallabra, cola maleta apareyada almuerza. Sos güelos ensín llevantase entovía, va pal cuartu a dici-y adiós a la so güela, que yá ta llevantada, da unos conseyos y afalaga a la so nieta. So güelu ta nel so cuartu entovía, sube sele, nun sabe que-y va paecer.
#000527
Baxa Rosina pa l ́estregal y abrázase a so ma, a Pepín y a la so güelina, garra la maleta y col so pá entamen camín pala Villa......
#000532
-hola Rosa, soy Virtudes, voy acompañarte a tu nueva casa, vamos caminando, espero que te guste, ¿ya conoces Oviedo?-
#000539
Entren na casa, sube les escaleres al primer pisu onde ta la sala y la cocina. Nel pisu d ́enriba los cuartos col cuartu bañu, enséñen-ylo tou, tamién el so cuartu col armariu. Debaxo ta ́l suétanu cola carbonera. Dicen-y lo que tien que facer, yá conoz a toos los de la casa, l ́home y los tres neños, dos yá son escolinos. Pasen los díes a malpenes, va faciéndose coles llabores de casa, queda-y pocu tiempu.
#000541
Entama Rosina dir pal pueblu pa ver a los sos güelos. L ́ama diz-y que tien qu ́esperar a la selmana qu ́entra, da-y les perres y tres díes, Rosina merca unos dulces pa los de so casa y apareya la maleta y torna na camioneta pa l ́aldea.
#000545
- ta perguapu Pepín, siacasu, pa dir velo, nun t ́enfotes n ́Uviéu-
#000550
Dende la edá media fasta comencipios del sieglu XX cultivose ́l llinu en dalgunes caseríes de nuesu conceyu. Cuéntase que tráxolo p ́Asturias dende la Galia l ́emperador Augusto, anque agora n ́Asturias yá nun se cultiva vense varies especies espontánees que tan peles veres de caleyes, tierres y praos.
#000554
-amás de que ta Carmina, ¿ties daqué pa poner garulla?- mentantu suelta una risada......
#000562
La tapecer van xuntándose na casa pala estaya de machicar deseparando la parte que nun val de les fibres, collabora tola familia y daquién vieno a facer arrimu, los mozos machicando y los neños apurriendo los menoyos.
#000564
N ́esto piquen, María quita la tarabica p ́abrir la puerte....
#000565
Tan toos na xera, neños y moces apurren y llimpien la povisa, hai cancíos, los vieyos cuénten cuentos, fácense aldovinances y pídise-yos que cuenten les hestories que yá cuntaron antañu, de llobos y mitolóxiques que-yos prestaben a los neños y perduren fasta los nuesos díes.
#000569
Dacuando ta machicáu, cola trancha, dase-y escontra ́l cantu d ́una tabla y prepárase pa restríllar les fibres pa llimpiales bien, les muyeres rastrillen y van escoyendo según lo fino....
#000570
Lo primeru que queda nel restiellu ye l ́estopa, nes siguientes pasaes yá queden les fibres más fines, que gárrense cola mano y pónense aparte nes cestes de banielles, yá queda ́l llinu preparáu. María garra les moces que nagüen por deprender a filar y cola rueca y el fusu van filando con procuro y bien miraes por María, xunto a otres muyeres avezaes. María camienta: -sacai ́l filu bien finu-, mientres s ́arrima a Carmina...
#000572
-Carmina, ¿díxote daqué Lolo?, Carmina mira de regüeyu, faise que nun lo oye...
#000573
La llabor de María yera mui apreciada, col so telar facía paños pa les Ilesies del conceyu emplegaos nos cultos, en prendes de axuar, manteleríes y ropa interior. Les clas pudientes usábenles tolos díes, mientres los aldeanos, que pocos les teníen, poninles los díes de fiesta, entierros y funerales.
#000582
Entovía hai qu ́ablanquiar, hai que llavalo munches vegaes y dir asoleyándolo, empléguense materiales naturales: ceniza de roble coláu col agua ferviendo, tamién podía perfumase, facíase con fueyes de lloréu, Toes estes llabores fácense colos preseos apropiaos pa éllo: mazu, restriellu, rueca, trancha, fusu...... en dalgunes cases que se fai esta xera hai telar o col enfotu de mercar el llinu.
#000583
Dacuando taba filáu, facinse madexes y dacuando ta llaváu y ablanquiáu, devánase coles aspes y fácense duviellos y va tando preparáu pal telar. Tamién a vegaes precisen tiñilo.
#000584
Esta vegada ye diferente, anque t ́avezáu a desfacese del ganáu que lleve años na casa, maldita gracia que-y fai, desfacese del roxu ye dalgo que-y duel muncho, nun sólo pol rapaz, que va sentilo enforma.
#000588
El roxu ye la figura, dacuando los neños xúntense pa echar carreres: Xuaco siempres gana col roxu, unos cuerren colos pollinos, otros coles pollines, yegües y caballos, pásenlo per bono. Pero agora ́l roxu yá ta metíu n ́años y yá nun pon traza nes carreres, cuesta-y alendar, nun quier poner la cabezada. Anguaño teníen que pastorialu nos praos, escapábase pa casa o pa onde taba Xuaco. Yera ́l rapaz daquién lu guiaba pela cabezada pa toes les llabores: pa semar, sayar, enganchalu al carru pa carriar la pación, llevalu pal pastu y pa dir a buscalu. Fai tiempu qu ́a Xuacu da-y pena del roxu, yá nun quier dir a pastiar y depués nun quier dir pal corral, yá nun llama a Xuaco pa dir a buscalu como siempre, que rinchaba dos vegaes y dacuando Xuacu llagaba, daba coles pates d ́alantre unes pataes nel suelu. Agora Xuaco yá nin acaballa, traelu pa la cuadra seliquín, agarráu col brazu pel piscuezu fasta llegar al corral pa da-y agua y cebalu. Esti nun ye ́l mio roxu, -¿que te pasa roxín?, nun comes, nun cuerres ninaliendes, voi date daqué que te preste y nagües pol trote-. Entama Xuacu cebalu colo que-y presta, garra un cestu panoyes y escuéndeles, sabe que so ma nun lu va dexar, entós, dacuando caleye pal pastu va llevales pa que les coma aende.
#000591
Xuaco suaña, suaña dacuando echaba carreres, dacuando nun lu dexaben pasar y el roxu pegaba-yos un mordigañu nel culo al d ́alantre mentanto Xuaco afalaba. Suaña que ́l roxu t ́alguardando dacuando vien del colexu, suaña que ́l roxu sigue rinchando dos vegaes pa que vaya buscalu al práu.... y suaña qu ́entovía da pataes nel suelu dacuando lu ve llegar.
#000592
Xuaco enfurrúñase y métese nel cuartu de so, nun quier falar de que so pá merque ́l roxu.
#000596
Xuaco agüeya pela ventana como afalen pel camín al roxu. -Adiós roxín, onde te lleven, rincha p ́avisame pa dir búscate dacuando llegues-, Xuaco ensín poder dicir ná nun sal del cuartu, so ma siéntelu patexar pol enoxu que garró, llama a Xuaco, nun contesta, nun-y sal la voz.
#000598
Siéntese alborotu na carretera, tan pegando-y al roxu que nun quier xubir al camión, entós asómase a la ventana...pega un glayíu, -nun-y pegues al roxu-, el roxu afervolláu, rincha ensín parar pegando pataes nel suelu. -Aguanta roxín que voi buscate-.... cuerre pala carretera y siente qu ́arranca ́l camión. Gachu, torna pa la so casa, pon la mano nel pechu, siente que se-y sal el corazón, amira pala carretera, siente l ́últimu acelerón.
#000599
Yá nos tiempos vieyos esti árbol yera veneráu y formaba parte dalgunos rituales al ser consideráu un árbol sagráu e inmortal debíu a la so longevidá. El texu yera mui apreciáu pola calidá de la so madera. Fueron los griegos los que-y punxieron el nome: Taxus, polos sos aspectos importantes: so resistencia y flesibilidá, árbol de la vida pola so llonxevidá, cola so madera facíense arcos y, pola so naturaleza velenosa yera per conocíu como ́l árbol de la muerte, mui nomáu na lliteratura griega y tamién llatina. La fama del so poder velenosu siguió no llargo de la hestoria hasta los nuesos dies.
#000603
Árbol de lleenda, como exemplu: entiéndese n ́esti contestu, l ́aconceyu y xuntes de vecinos ficiérense al pie de los texos, baxo la so solombra y afalamientu, onde l ́escenariu valiose pa facer la llei y alministrar xusticia y pa celebrar tolos rituales y acontecimientos importantes de la comunidá. Árbol sagráu pa los celtas y tamién pa los astures dende tiempu inmemorial y d ́otres zones del norte peninsular. Per conocía la lleenda del suicidio de cántabros enantes de ser esclavizaos por Roma. Tamién de galaicos y astures qu ́escoyeron suicidase asina.
#000607
Alcuéntrense texos en poblaciones montiegues. Foi perseguíu pola so apreciada madera y desapaeció de comarques enteres. Los últimos supervivientes tan en llugares inaccesibles y solitarios de les nueses montañes: na sierra del Sueve n ́Asturies, la braña de los texos en Liébana o la Texada de Tosande en Palencia. N ́Asturias ye frecuente alcontralos al llau de ilesies, ermites y cementerios. Nel nuesu conceyu tamién tenemos texos en dalgunes parroquies, dellos centenarios y monumentales en munchos casos.
#000609
El diariu La Voz de Villaviciosa amplía la información del casu raru del llibru de Harry Potter alcontráu na Ilesia de Seloriu, na peana de la Virxen, coles flores que tenía puestes dende la fiesta Santolaya tiraes nel suelu y otru llibru dientro d ́un cartuchu n ́un bancu d ́atrás y la puerte d ́un confesionariu rota.
#000610
Tamién agora va facer un añu, alcuérdense, que los bancos de la Ilesia apaecieron descolocaos ensín qu ́hubiera denguna razón.
#000611
El periodista Falo Caveda d ́esti diariu, qu ́alcontrábase iguando un reportaxe semeyes na rodiada, comecipió una investigación pela parroquia maliaya onde s ́entamó ́l casu na Ilesia de la venerada Virxen de Santa Eulalia.
#000612
Según testimonios recoyíos ente los parroquianos, los mozos d ́esti pueblu lleven un tiempu faciendo xuegos de rol y viéronlos na rodia, polo que creen, seríen los causantes, ye la opinión más xeneralizada, porque dalguién vio unos mozos colar corriendo d ́esi llugar.
#000613
Los más vieyos alcuérdense, qu ́enantes la guerra yá tuvieren que vixilar la Ilesia porque dalgunos ateos entamaben quemar capielles y Ilesies, agora tan esmolios, piensen que lo pudieren facer los mesmos.
#000616
Tamién punsiéronse en contautu cola facedora del llibru, J. K. Rowling, la perconocía escritora de la serie de llibros alcontraos na Ilesia de la parroquia onde tuvo llugar la fechoría.
#000620
El periodista púnxose en contautu con dalgunos mozos del pueblu, pa sonsaca-yos.
#000622
Les feligreses de la parroquia reciben razón de la autora J. K. Rowling, camienta-yos que la so creación lliteraria, no referente a la bruxería y maxa, nun ye terrenal.
#000629
Ta xunto ́l requexu, onde facía col so pá la cuerra, yera la que diba a buscales mentanto pasaba l ́iviernu.Nel requexu hai un xergón de fueyarasca y siéntase, alcuérdase dacuando yera moza echando-y un gabitu a so pá, afáyase nel sitiu.Ta clisada cola cayida de la fueya, cómo la ximielga ́l vientu. Dende ellí vese la llosa, nun hai gabielles, namás caballos pastiando, cuántu maíz coyeron perende...Cuántu esfrutaron coles esbilles, aconceyando peles cases dacuándo tocaba...
#000635
Les muyeres y los mozos esbillando, los homes enriestrando y los neños apurriéndo. Depués colgábense les riestres nel horru y recoyín la fueya.Mientres, cuntábense cuentos, hestories y lleendes, tolos años yeren les mesmes, pidinles los neños.Amás taba ́l graciosu:, -¿piquen abro?-, -non, sal fuera, porcón-, diz l ́ama.Que prestosa yera l ́última esbilla, alcuérdase de la so, como so ma facía la garulla: mazanes, castañes magustaes, nueces, carápanos, galletes de mantega y sidra del duernu. Llueu xugaben a l ́alpargata.
#000636
Feli, la cartera, caleya pelos pueblos onde tien que dexar cartes, les sos caleyes estrémales enforma, conocedora de tolos regatos, piedres y tolos gatileros de los bichos qu ́anden perende.
#000646
Güei Feli antaína a facer el repartu peles aldees, tien priesa, amás, tien que llee-yos carta en casa Mel. La carta qu ́esperen vien d ́América, col papel finu y col borde de collorinos.
#000648
Allantrones siéntese l ́ecu les campanes n ́aldea nel valle, mientres, pela barra, métese la borrina y tann....una campanada, depués de cuatro segundos, tann... repite la campana.
#000650